| Tetovo Тетово Tetovë Kalkandelen |
| --- |
| Utsyn over TetovoUtsyn over Tetovo Utsyn over Tetovo |
| 

|  |
| --- |
| Byvåpenet til Tetovo |
| **Byvåpenet til Tetovo** |

 |
| Styresmakter |
| Land  Statistisk region | Nord-Makedonia Polog |
| Geografi |
| Flatevidd | 261,89 km² |
| Flatevidd - By |  261,89 km² |
| Innbyggjarar  - By (2021)   - folketettleik | 84 770   323,7/km² |
| Koordinatar | 42°00′″N 20°58′″E﻿Koordinatar: 42°00′″N 20°58′″E﻿ |
| Høgd over havet | 468 m |
| Tidssone | CET (UTC+1) |
| Diverse anna |
| Postnummer | 1200 |
| Telefon-retningsnummer | +389 044 |
| Bilnummer | TE |
| **Heimeside:** tetovo.gov.mk |
| Plassering |
| Plasseringa til Tetovo i Nord-MakedoniaPlasseringa til Tetovo i Nord-MakedoniaPlasseringa til Tetovo i Nord-Makedonia |

**Tetovo** (makedonsk Тетово; albansk *Tetovë*; tyrkisk *Kalkandelen*) er ein by og ein kommune i regionen Polog i Nord-Makedonia. Den noverande kommunen vart oppretta i 2004 ved at ein slo saman dei tre tidlegare kommunane Tetovo, Sjipkovitsa og Dzjeptsjisjte.

Kommunen har eit areal på 261,89 km2 og hadde 84 770 innbyggjarar ved folketeljinga i 2021. I 2002 hadde kommunen 86 580 innbyggjarar, medan den tidlegare kommunen Tetovo hadde 70 841 og sjølve byen hadde 52 915 innbyggjarar.

Byen ligg 468 meter over havet. Det ligg to universitet i byen, Statsuniversitetet Tetovo og det internasjonale Sørausteuropeiske universitetet.

Namn
----

Tetovo tyder «Teto sin stad» og myta skal ha det til at byen vart kalla opp etter den legendariske helten *Teto*, som visstnok rydda byen for slangar.

Geografi
--------

Byen ligg ved foten av Šar Planina og er delt i to av elva Pena. Tetovo kommune har internasjonal grense til Kosovo i nord og vest og til dei nordmakedonske kommunane Teartse i nordaust, Jegunovtse i aust, Zjelino i søraust, Brvenitsa i sør og Bogovinje i sørvest.

Historie
--------

Ortodoks kyrkje i Tetovo.
Sjølv om det har vore innbyggjarar i området sidan bronsealderen, men sjølve Tetovo vart offisielt grunnlagd på 1300-talet som ein liten ortodoks busetnad rundt kyrkja Sveta Bogorodica. På slutten av 1300-talet kom byen inn under Det osmanske riket og det vart bygd moskéar, bad og marknader alt på byrjinga av 1400-talet. Tetovo vart eit viktig handelssenter for dei lokale bøndene og handverkarane og ein viktig militærfestning. Tyrkarane kalla byen Kalkandelen. 

I 1912 under den første balkankrigen kom Tetovo inn under Serbia. Under den andre verdskrigen vart byen styrt av Italia og regimet deira i Albania.

Busetnader i kommunen
---------------------

Dei største busetnadene i kommunen var:

| Busetnad | Folketal 2002 |
| --- | --- |
| Tetovo | 52 915 |
| Mala Retsjitsa | 8 353 |
| Dzjeptsjisjte | 4 051 |
| Golema Retsjitsa | 3 977 |
| Poroj | 2 899 |
| Sjipkovitsa | 2 826 |
| Seltse | 2 538 |
| Vesjala | 1 222 |
| Brodets | 1 136 |
| Vejtse | 1 127 |
| Sarakjino | 1 087 |
| Gajre | 1 020 |
|

Kjelder
-------

1. 1 2  Folketeljing 2021
2. ↑  Folketeljing 2002 justert for nye kommunegrenser 2004
3. 1 2  Folketeljing 2002, detaljerte resultat
4. ↑  Ikkjeraud lenkje som bør gjerast om til vanleg lenkje.
5. ↑  Ikkjeraud lenkje som bør gjerast om til vanleg lenkje.
6. ↑  Ikkjeraud lenkje som bør gjerast om til vanleg lenkje.
7. ↑  Ikkjeraud lenkje som bør gjerast om til vanleg lenkje.
8. ↑  Ikkjeraud lenkje som bør gjerast om til vanleg lenkje.

* *Denne artikkelen bygger på «Tetovo» frå Wikipedia på engelsk, den 2. februar 2008.*

Referansar
----------



|  |  |
| --- | --- |
| Autoritetsdata | 
* GeoNames
* MusicBrainz (area)

 |